**เรื่อง คุณภาพชีวิตการทำงานของพยาบาลวิชาชีพที่ส่งผลต่อการปฏิบัติงานตามมาตรฐานการปฏิบัติการพยาบาลและผดุงครรภ์ โรงพยาบาลทุติยภูมิ**

**บทคัดย่อ**

การวิจัยครั้งนี้มีวัตถุประสงค์เพื่อศึกษา 1) คุณภาพชีวิตการทำงานของพยาบาลวิชาชีพโรงพยาบาลทุติยภูมิ

2) การปฏิบัติตามมาตรฐานการปฏิบัติการพยาบาลและการผดุงครรภ์ของพยาบาลวิชาชีพโรงพยาบาลทุติยภูมิ

3) คุณภาพชีวิตการทำงานที่ส่งผลต่อการปฏิบัติตามมาตรฐานการปฏิบัติการพยาบาลผดุงครรภ์ของพยาบาลวิชาชีพ โรงพยาบาลทุติยภูมิ กลุ่มตัวอย่างที่ศึกษา ได้แก่ พยาบาลวิชาชีพ โรงพยาบาลทุติยภูมิ จำนวน 24 คน เครื่องมือที่ใช้เป็นแบบสอบถามความคิดเห็นเกี่ยวกับคุณภาพชีวิตการทำงาน ประยุกต์ตามแนวคิดของวอลตัน และ การปฏิบัติตามมาตรฐานการปฏิบัติการพยาบาลและการผดุงครรภ์ ของสภาการพยาบาล สถิติที่ใช้ในการวิเคราะห์ข้อมูลคือค่าความถี่ค่าร้อยละ ค่าเฉลี่ย ส่วนเบี่ยงเบนมาตรฐานและการวิเคราะห์การถอยพหุคูณแบบขั้นตอน

ผลการวิจัย

1. คุณภาพชีวิตการทำงานของพยาบาลวิชาชีพ โรงพยาบาลทุติยภูมิโดยภาพรวมอยู่ในระดับมาก

เมื่อพิจารณาเป็นรายด้านพบว่า อยู่ในระดับมาก 6 ด้าน เรียงลำดับค่าเฉลี่ยจากมากไปน้อย ดังนี้ การบูรณาการทางสังคมสิทธิและหน้าที่ของคนภายในองค์กร ความเกี่ยวข้องทางสังคม การพัฒนาศักยภาพความเป็นมนุษย์ความก้าวหน้าและความมั่นคงในงาน ความสมดุลระหว่างงานกับชีวิตโดยรวม อยู่ในระดับปานกลาง 2 ด้าน คือ สิ่งแวดล้อมที่ถูกสุขลักษณะและความปลอดภัย ค่าตอบแทนที่เหมาะสมและยุติธรรม

1. การปฏิบัติตามมาตรฐานการปฏิบัติการพยาบาลและการผดุงครรภ์ของพยาบาลวิชาชีพใน

โรงพยาบาลทุติยภูมิโดยภาพรวมและรายมาตรฐานอยู่ในระดับมาก เรียงลำดับค่าเฉลี่ยจากมากไปน้อย ดังนี้ มาตรฐานที่ 3 การพัฒนาคุณภาพการปฏิบัติการพยาบาลและการผดุงครรภ์ มาตรฐานที่ 4 การจัดการ การดูแลต่อเนื่อง มาตรฐานที่ 1 การใช้กระบวนการพยาบาลในการปฏิบัติการพยาบาลและการผดุงครรภ์ มาตรฐานที่ 5 การบันทึกและการรายงาน มาตรฐาน ที่ 2 การรักษาสิทธิผู้ป่วย จริยธรรมและจรรยาบรรณวิชาชีพ

1. คุณภาพชีวิตการทำงานของพยาบาลวิชาชีพ ด้านสิ่งแวดล้อมในการทำงานที่ถูกสุขลักษณะ และ

ปลอดภัย การบูรณาการทางสังคม ค่าตอบแทนหรือเงินชดเชยที่เพียงพอและเป็นธรรม ส่งผลต่อการปฏิบัติตามมาตรฐานการปฏิบัติการพยาบาลและการผดุงครรภ์ของพยาบาลวิชาชีพ โรงพยาบาลทุติยภูมิ